Source: https://zsmalatina.edupage.org/text18/
Timestamp: 2018-07-17 13:07:21+00:00
Document Index: 8741622

Matched Legal Cases: ['§ 28', '§ 28', '§ 2', '§ 28', '§ 5', '§ 24', '§ 24', '§ 7', '§8', '§8', '§ 28']

Školský poriadok materskej školy je vypracovaný v zmysle zákona č.245/2008 Z.z. o výchove a vzdelávaní, vyhlášky č.306/2008 Z.z. o materskej škole a zákona 596/2004 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, zákona 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov s prihliadnutím na špecifické podmienky ZŠ s MŠ, Malatiná 70.
platné vzdelanie v materskej škole rok pred plnením povinnej školskej dochádzky,
ak je neprítomnosť dieťaťa v materskej škole dlhšia ako 30 po sebe nasledujúcich dní, je zákonný zástupca povinný triednej učiteľke oznámiť dôvod neprítomnosti písomne a pri opätovnom nástupe predložiť vyhlásenie o bezinfekčnosti prostredia,
pravidelne uhrádzať príspevky za pobyt dieťa v materskej škole v zmysle Všeobecne záväzného nariadenia obce Malatiná o príspevku na čiastočnú úhradu výdavkov v materskej škole v súlade s § 28 ods. 3 školského zákona za pobyt dieťaťa v materskej škole zriadenej obcou Malatiná, mesačne na jedno dieťa 13 €, dieťa do 3 rokov 26 €
Výška príspevku je určená v súlade s § 28 ods. 6 školského zákona v nadväznosti na § 2 písm. c) zákona č. 601/2003 Z. z. o životnom minime a o zmene a doplnení niektorých zákonov, v platnom znení na jedno dieťa mesačne. Uhrádza ju zákonný zástupca v zmysle Všeobecne záväzného nariadenia obce (VZN) o určení príspevkov od zákonných zástupcov detí. Tento príspevok sa uhrádza vopred do 10. dňa v kalendárnom mesiaci a vyberá ho triedna učiteľka, ktorá o zaplatení vydá doklad. Ak sa dieťa v predškolskom zariadení stravuje, zákonný zástupca alebo iná osoba, ktorá má voči dieťaťu vyživovaciu povinnosť uhrádza aj výdavky na stravovanie dieťaťa.
Výšku denného príspevku na stravovanie určuje RŠ v spolupráci s vedúcou ŠJ pri ZŠ v priebehu roka na základe výdavkov pokrývajúcich cenu potravín. Poplatky schvaľuje obecné zastupiteľstvo a zverejní ju vo VZN obce. Suma sa uhrádza formou sporožírového účtu - zodpovedná vedúca ŠJ.
V prípade, že zákonný zástupca neuhradí uvedené príspevky v stanovenom termíne ani po upozornení riad. školy, môže byť rozhodnuté o ukončení dochádzky dieťaťa do zariadenia.
Od povinného príspevku za pobyt dieťaťa v MŠ je oslobodený zákonný zástupca, ak:
a.) dieťa má jeden rok pred plnením povinnej školskej dochádzky
b.) zákonný zástupca predloží doklad o tom, že je poberateľom dávky v hmotnej núdzi
c.) je dieťa umiestnené v zariadení na základe rozhodnutia súdu.
Povinný príspevok sa na základe rozhodnutia starostu obce neuhrádza, ak :
a.) dieťa prerušilo dochádzku do MŠ na viac ako 30 po sebe nasledujúcich dní preukázateľne z dôvodu choroby alebo rodinných dôvodov na základe písomnej žiadosti zákonného zástupcu
b.) dieťa nedochádzalo do MŠ v čase školských prázdnin alebo bola prerušená prevádzka MŠ zapríčinená zriaďovateľom alebo inými závažnými dôvodmi – vtedy sa platí pomerná časť príspevku.
Z dôvodu neuhradenia príspevkov v zmysle Všeobecne záväzného nariadenia obce Malatiná o príspevku na čiastočnú úhradu výdavkov v materskej škole môže riaditeľ školy po predchádzajúcom upozornení zákonného zástupcu rozhodnúť o ukončení dochádzky dieťaťa do materskej školy.
Riaditeľ školy zverejní na budove školy, na webovom sídle školy a inom verejne dostupnom mieste v čase od 15. februára do 15. marca podmienky prijímania detí do materskej školy, miesto a termín podania žiadosti. Spravidla sa prihlášky prijímajú v čase od 30.apríla do 31.mája. Súčasťou prihlášky je aj o Potvrdenie o zdravotnej spôsobilosti dieťaťa. Ide o potvrdenie celkového, nie aktuálneho zdravotného stavu (vyznačuje sa alergia, a iné diagnózy, pre ktoré je dieťa v dlhodobej starostlivosti odborného lekára). Potvrdenie o zdravotnej spôsobilosti v súlade so zákonom č.355/2007 Z.z. má obsahovať aj údaj o povinnom očkovaní. Toto potvrdenie má zákonnému zástupcovi na požiadanie vydať lekár pre deti a dorast, ktorý je ošetrujúcim lekárom konkrétneho dieťaťa. Zákonný zástupca predkladá toto potvrdenie len pred prvým vstupom dieťaťa do materskej školy a nie opakovane.
Neabsolvovanie povinných očkovaní nie je dôvodom na neprijatie dieťaťa do materskej školy.
V prípade, že zákonný zástupca zámerne neuvedie v žiadosti odchýlky zdravotného stavu dieťaťa, prípadné ochorenie dieťaťa, považuje sa to za závažné porušenie školského poriadku a môže viesť k vydaniu rozhodnutia o prerušení dochádzky dieťaťa na dobu, pokiaľ rodič nepredloží všetky potrebné lekárske vyjadrenia a iné doklady, z ktorých je možné získať dostatok informácií a rozhodnúť o ďalšom postupe.
Deti sa prijímajú k začiatku školského roka ale aj v priebehu roka, ak to dovoľuje kapacita školy. Vek prijímaných detí je spravidla od 3 do 6 rokov.
ktoré dovŕšili 5 rok veku
Ak sú vytvorené materiálne personálne a potrebné podmienky, môžu byť prijaté i deti:
Riaditeľ materskej školy ďalej: (§ 28 ods. 18 školského zákona)
určuje po prerokovaní so zákonným zástupcom zaradenie dieťaťa do triedy a dĺžku adaptačného alebo diagnostického pobytu dieťaťa, ktorý nesmie byť dlhší ako 3 mesiace.
rozhoduje o prerušení dochádzky dieťaťa na základe písomnej žiadosti zákonného zástupcu
základy sebaobsluhy
osvojené hygienické návyky
Riaditeľ materskej školy vydáva rozhodnutie o prijatí – neprijatí dieťaťa. Rozhodnutia v našej základnej škole s materskou školou vydávame k 30. 6. príslušného roka, alebo do 30 dní od podania žiadosti.
Proti rozhodnutiu možno podať návrh na začatie konania podľa príslušných ustanovení Občianskeho súdneho poriadku. (úplné znenie zákona č. 99/1963 Zb. v znení neskorších zmien a doplnkov)
Rozhodnutie o odklade plnenia povinnej školskej dochádzky dieťaťa predloží zákonný zástupca riaditeľovi spravidla do 30. mája príslušného roka.
O počte prijatých a neprijatých detí s uvedením požadovaného jazyka riaditeľ školy písomne informuje zriaďovateľa.
2. Adaptačný pobyt, prerušenie dochádzky dieťaťa do materskej školy
Prijatiu zdravého alebo zdravotne postihnutého dieťaťa môže predchádzať adaptačný pobyt dieťaťa v MŠ a to po dohode so zákonným zástupcom – postupne na jednu hodinu, dve a najviac na 4 hodiny. Ak sa dieťa zadaptuje v MŠ, môže ju pravidelne navštevovať v dohodnutom čase. V prípade zníženej adaptačnej schopnosti dieťaťa môže riaditeľ po prerokovaní so zákonným zástupcom rozhodnúť o prerušení dochádzky dieťaťa do MŠ na dohodnutý čas, alebo o ukončení tejto dochádzky. O prerušení dochádzky dieťaťa do materskej školy z dôvodu zníženej adaptačnej schopnosti riaditeľ materskej školy vydá v súlade s § 5 ods. 14 písm. c) zákona č. 596/2003 Z. z. rozhodnutie.
V tomto rozhodnutí riaditeľ uvádza presný čas (dátum) od kedy, do kedy bude dochádzka dieťaťa prerušená. Dĺžka trvania prerušenia dochádzky dieťaťa je individuálna. V takomto prípade môže riaditeľ materskej školy na miesto dieťaťa, ktoré má prerušenú dochádzku do materskej školy, prijať iné dieťa, avšak len na presne stanovenú dobu.
Zákonný zástupca dieťaťa so zníženou adaptačnou schopnosťou v dostatočnom časovom predstihu (najneskôr dva týždne pred uplynutím času, dokedy má dieťa prerušenú dochádzku do materskej školy) písomne oznámi riaditeľovi, či bude dieťa pokračovať v predprimárnom vzdelávaní v materskej škole.
Zákonný zástupca dieťaťa, ktoré bolo do materskej školy prijaté na čas počas prerušenia dochádzky dieťaťa, v prípade ak má zákonný zástupca naďalej záujem o to, aby jeho dieťa navštevovalo materskú školu, musí v dostatočnom časovom predstihu (najneskôr dva týždne pred uplynutím času, ktorý má uvedený v rozhodnutí o prijatí počas prerušenia dochádzky iného dieťaťa do materskej školy) podať novú žiadosť o prijatie dieťaťa do materskej školy a spolu s ňou predložiť aj potvrdenie o zdravotnom stave dieťaťa od všeobecného lekára pre deti a dorast.
Pri nástupe dieťaťa do MŠ v septembri alebo v priebehu škols. roka rodič predloží čestné „Vyhlásenie o bezinfekčnosti prostredia“ dieťaťa a o tom, že dieťa nie je choré na prenosnú chorobu.
PREVÁDZKA A VNUTORNÝ PORIADOK MATERSKEJ ŠKOLY
Materská škola pracuje podľa vlastného školského vzdelávacieho programu „ZVEDAVÁ OVEČKA“ vypracovaného podľa inovovaného štátneho vzdelávacieho programu pre predprimárne vzdelávanie. V školskom vzdelávacom programe sú rozpracované ciele predprimárneho vzdelávania, obsah výchovy a vzdelávania a organizačné formy predprimárneho vzdelávania.
Materská škola je jednotriedna a poskytuje celodennú výchovu a vzdelávanie spravidla deťom vo veku od 3 – 6 rokov, deťom s OPŠD a DOPŠD. Materská škola poskytuje deťom aj možnosť poldennej výchovy a vzdelávania.
Materská škola sa nachádza v budove ZŠ, po rekonštrukcii pridelených priestorov od školského roku 2008/2009. Má jednu herňu, jednu spálňu, umyváreň s WC, jedáleň s výdajňou stravy, kde nosia stravu zo školskej jedálne, šatňu. So ZŠ má spoločný školský dvor s ihriskami, detským ihriskom a pieskoviskom.
2. Prevádzka materskej školy
Materská škola je v prevádzke v pracovných dňoch od 7.oo hod. do 16.oo hod.
Poverený pg zamestnanec na niektoré úkony pre MŠ: Katarína Slušňáková
Konzultačné hodiny : od 12.30 – 13.30 hod., od 15.00 – 16.00 hod.
Vedúca ŠJ pre ZŠ s MŠ - Mária Kucbelová
Prevádzka MŠ je prerokovaná s rodičmi a odsúhlasená zriaďovateľom Obecným úradom v Malatinej a riaditeľom ZŠ s MŠ, Malatiná 70.
V čase letných prázdnin sa prevádzka preruší najmenej na tri týždne z dôvodov potreby dôkladného čistenia priestorov materskej školy, dezinfekcie prostredia a hračiek, ako aj čerpania dovolenky, náhradného voľna pedagogických a ostatných zamestnancov školy.
Prerušenie prevádzky materskej školy v čase letných prázdnin oznámi riaditeľ ZŠ s MŠ oznamom dva mesiace vopred pri vstupe do MŠ.
Materská škola je počas vedľajších prázdnin v prevádzke len ak sa prihlási 1/3 z celkového počtu detí. Ak nie je dostatočný počet prihlásených detí, tak z ekonomických dôvodov je prevádzka MŠ a ŠJ nerentabilná a preto sú po dohode so zriaďovateľom zatvorené. Zamestnanci si čerpajú dovolenku alebo náhradné voľno.
V prípade neprítomnosti detí zo zdravotných dôvodov (napr. rozšírený výskyt chrípky a pod.), sa bude MŠ riadiť nariadeniami zriaďovateľa a príslušného úradu verejného zdravotníctva.
Rodič privádza dieťa do MŠ spravidla do 7.45 hodiny a prevezme ho do 16.00 hodiny. Spôsob dochádzky a spôsob jeho stravovania dohodne rodič s triednou učiteľkou a vedúcou ŠJ.
V prípade dochádzky dieťaťa do MŠ v priebehu dňa dohodne rodič čas jeho príchodu a spôsob stravovania tak, aby nenarušil priebeh činnosti ostatných detí.
Prevzatie dieťaťa môže pedagogický zamestnanec odmietnuť ak zistí, že jeho zdravotný stav nie je vhodný na prijatie do MŠ. Je potrebné upozorniť pedagogický personál, ak dieťa v noci alebo ráno prejavilo známky ochorenia. Bolo by dobré, keby nasledujúci deň ostalo v domácom ošetrení. Zákaz podávania liekov dieťaťu v materskej škole! Ak podáte liek dieťaťu doma, informujte o tom učiteľky!
Neprítomnosť dieťaťa a odhlásenie zo stravy oznámi rodič deň vopred alebo najneskôr do 8,00 hodiny nasledujúceho dňa a to nielen u vedúcej ŠJ, ale hlavne učiteľkám MŠ. Ak sa tak nestane, započíta sa mu deň a rodič uhrádza plnú stravnú jednotku.
Na prevzatie svojho dieťaťa z predškolského zariadenia môže zákonný zástupca písomne splnomocniť aj svoje iné maloleté dieťa (nie však mladšie ako 10 rokov) alebo inú pedagogickým zamestnancom známu osobu, ktorá po prevzatí dieťaťa zaň zodpovedá. Stane sa tak na základe písomného splnomocnenia.
4. Ospravedlnenie neprítomnosti dieťaťa
rekonvalescencia alebo vyzdvihnutie dieťaťa z materskej školy pri príznakoch ochorenia počas dňa,
účasť dieťaťa na súťažiach
nepríde do materskej školy tri dni, jeho neprítomnosť ospravedlňuje zákonný zástupca;
chýba viac ako tri po sebe nasledujúce vyučovacie dni z dôvodu ochorenia, vyžadujúceho lekárske vyšetrenie, riaditeľ materskej školy požaduje od zákonného zástupcu potvrdenie od lekára, ktoré je súčasťou ospravedlnenia zákonného zástupcu.
nie je prítomné v materskej škole päť a viac dní z dôvodu, že napr. trávi čas so starou mamou, ide na dovolenku s rodičmi, má prerušenú dochádzku a pod., pri návrate dieťaťa do materskej školy zákonný zástupca predkladá len Vyhlásenie o bezinfekčnosti prostredia“ - písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie, ktoré nesmie byť staršie ako jeden deň [(§ 24 ods. 8 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov. Vyhlásenie zákonného zástupcu dieťaťa v zmysle § 24 ods. 8 zákona č. 355/2007 Z. z. sa vyžaduje z epidemiologických dôvodov kvôli ochrane zdravia ostatných detí v kolektíve.
V prípade neprítomnosti dlhšej ako 30 po sebe nasledujúcich dní oznámi zástupkyni pre MŠ dôvod neprítomnosti dieťaťa písomne, pričom po opätovnom nástupe dieťaťa do predš. zariadenia predloží vyhlásenie o bezinfekčnosti prostredia alebo potvrdenie od lekára, ak to bolo zo zdravotných dôvodov.
Ak zákonný zástupca závažným spôsobom opakovane porušuje školský poriadok predš. zariadenia, môže riaditeľ školy po predchádzajúcom písomnom upozornení rodiča rozhodnúť o prerušení alebo ukončení dochádzky dieťaťa do predškolského zariadenia.
V súlade s § 7 ods. 7 vyhlášky MŠ SR č. 306/2008 Z. z. o materskej škole v znení vyhlášky MŠ SR č. 308/2009 Z. z. učiteľka materskej školy môže odmietnuť prevzatie dieťaťa, ak zistí, že jeho zdravotný stav nie je vhodný na prijatie do materskej školy. Ak dieťa v materskej škole počas dňa ochorie, pedagogický zamestnanec zabezpečí jeho izoláciu od ostatných detí, dozor ním poverenou osobou z radov zamestnancov školy a informuje zákonného zástupcu dieťaťa. V obidvoch prípadoch má zákonný zástupca alebo navštíviť lekára, ktorý rozhodne o ďalšom postupe alebo sám rozhodnúť (s plnou zodpovednosťou za svoje dieťaťa) čo s dieťaťom urobí (napr. nechá ho niekoľko dní doma a zabezpečí starostlivosť inou osobou atď.).
Vekové zloženie triedy: jednotriedna MŠ , deti spravidla vo veku 3 – 6 rokov
Počet detí: na základe rozhodnutia RUVZ v Dolnom Kubíne je počet detí v MŠ 20
Prevádzka MŠ : od 7.00 h - 16.00 h
Za bezpečnosť a ochranu zdravia dieťaťa zodpovedajú pedagogickí zamestnanci predškolského zariadenia v čase od prevzatia dieťaťa od jeho zákonného zástupcu až po odovzdania zákonnému zástupcovi alebo inej splnomocnenej osobe.
Rodič preberá dieťa v čase 12.00 do 12.30 alebo od 15.00 do 16.00 hod.
Ak rodič potrebuje dieťa priviesť alebo prevziať v inom čase, je potrebné o tom informovať učiteľky.
Organizácia prevádzky podľa aktivít denného režimu:
Učiteľka počas aktivít s deťmi odchádza od detí z triedy len v krajnom prípade a na nevyhnutne potrebný čas, pričom o dozor pri deťoch požiada kolegyňu, prípadne iného zamestnanca MŠ, ZŠ.
Pri organizácii činností spojených s uspokojovaním fyziologických potrieb detí má učiteľka vždy na zreteli dodržiavanie psychohygieny detí a ochrany ich zdravia.
Prevádzka MŠ je denne od 7.00 – 16.00hod.
7:00 otvorenie prevádzky
8:00-8:40 Hry a hrové činnosti podľa výberu detí, ranný kruh – spoločné diskutovanie, navrhovanie aktivít
8:40-9:00 Činnosti zabezpečujúce životosprávu – osobná hygiena, desiata
9:00 Vzdelávacie aktivity – zamerané na rozvoj rečovej, pohybovej, hudobno-pohybovej, výtvarnej, dramatickej, grafomotorickej, atď. oblasti korešpondujúcej so ŠkVP a ŠVP
10:00 Pobyt vonku – vychádzka, školský dvor
11:30-14:15 Činnosti zabezpečujúce životosprávu – osobná hygiena, obed, osobná hygiena – čistenie zubov, odpočinok (minimálne 30 minút)
14:15-14:45 Činnosti zabezpečujúce životosprávu – hygiena, olovrant
14:45-16:00 Hry a hrové činnosti podľa výberu detí – individuálne, skupinové, priamo i nepriamo usmernené, hodnotenie dňa
16:00 Koniec prevádzky školy
Do šatne majú prístup aj rodičia, ktorí v spolupráci s učiteľkami vedú deti k samostatnosti pri prezliekaní a odkladaní vecí do skriniek.
Mladším deťom pri prezliekaní pomáhajú učiteľky, starším podľa potreby.
Za estetickú úroveň šatne zodpovedajú učiteľky, za hygienu určený nepedagogický zamestnanec, za uzamknutie priestorov zamestnanec, ktorý posledný opúšťa priestory školy.
Organizácia v umyvárni.
V zariadení na osobnú hygienu detí máme 3 umývadlá, 4 WC. Každé dieťa má zubnú kefku, zubnú pastu, pohárik, uterák a hrebeň označené svojou značkou a menom.
Deti sa v umyvárni spravidla zdržiavajú len v prítomnosti učiteľky, ktorá ich učí základným hygienickým návykom a sebaobsluhe. Za celkovú organizáciu pobytu detí v umyvárni, uzatvorenie vody, spláchnutie WC a za dodržiavanie príslušných hygienických, zdravotných a bezpečnostných predpisov zodpovedajú učiteľky.
Za pravidelnú výmenu uterákov, suchú podlahu a hygienu umyvárne zodpovedá určený nepedagogický zamestnanec.
Rodičia nevstupujú do detskej umyvárne a WC a nepoužívajú školské WC (len v nutných prípadoch).
Jedlo sa vydáva vo výdajni stravy, ktoré nám prenášajú zo spoločného stravovacieho zariadenia pri ZŠ v čase od 11.30 – do 12.00 hodiny.
Za kvalitu a predpísané množstvo stravy, hygienu a kultúru stolovania zodpovedá vedúca škols. stravovania, ďalej zabezpečuje zisťovanie počtu detí a pitný režim.
Za organizáciu a výchovný proces v jedálni zodpovedajú pedagogickí zamestnanci MŠ. Učiteľky vedú deti k osvojovaniu si základných návykov kultúrneho stolovania, v maximálnej miere uplatňujú individuálny prístup k deťom. Deti 2-3 ročné používajú pri jedle lyžičku, 4-5 ročné lyžičku a vidličku, postupne aj nôž. Deti 5-6 ročné používajú samostatne kompletný príbor. Počas jedla učiteľka nenásilne deti usmerňuje a podľa želania rodičov deti prikrmuje. Nenúti ich jesť.
V rámci rozvoja zručnosti najstaršie deti v druhom polroku pomáhajú pri príprave desiaty/ roznášanie podnosov, nalievanie nápoja /.
Ak dieťa musí mať z objektívnych zdravotných dôvodov vylúčené zo stravy určité potraviny, je zákonný zástupca povinný podať u vedúcej školskej jedálne žiadosť o výnimku v stravovaní dieťaťa. K žiadosti, ktorá musí obsahovať osobné údaje o dieťati, prikladá doklad od lekára, na ktorom budú uvedené potraviny, ktoré dieťa nesmie jesť. Pedagogickí zamestnanci zabezpečujú aj pitný režim detí – nesladený čaj, vodu.
Počas pobytu vonku je učiteľka povinná zabezpečiť deťom plnohodnotnú, organizo- vanú činnosť, venuje deťom zvýšenú pozornosť, dodržiava požiadavky bezpečnosti a ochrany ich zdravia v zmysle príslušných všeobecne záväzných právnych predpisov a pokynov zástupkyne pre MŠ.
Na pobyt vonku podľa možnosti využívať rôzne plochy a tým predchádzať veľkému množstvu detí na jednej ploche.
Pobyt detí sa uskutočňuje aj za menej priaznivého počasia, je preto potrebné deti v každom počasí primerane obliekať a obúvať/ čižmy, pláštenka, dáždnik /.
Na vychádzke využíva bezpečnostné lano, terč a farebné vesty.
Pokiaľ to počasie umožňuje, využívajú sa na pobyt vonku všetky priestory a učiteľky sa na striedaní dohodnú osobne.
Učiteľka, ktorá príde na dvor s deťmi prvá, skontroluje bezpečnosť areálu školského dvora, podľa potreby odstráni z dosahu nebezpečné predmety, prípadne zabezpečí ich likvidáciu nepedagogickým zamestnancom.
Pri väčšom počte detí službukonajúca učiteľka zostáva na školskom dvore a čaká na príchod druhej učiteľky.
V čase letných mesiacov s vysokými dennými teplotami musia mať deti pri pobyte vonku hlavu krytú vhodným doplnkom /šiltovkou, klobúkom/, aby sa predišlo úpalu. Oblečenie majú mať vzdušné, z prírodných materiálov. Deti v plnej miere zabezpečený pitný režim, prípadne si deti nosia z domu pitie v nerozbitnej fľaši s uzáverom.
Počas popoludňajšieho odpočinku v spálni dbá učiteľka na primerané oblečenie detí - pyžamo. Pri prezliekaní detí motivuje deti podľa ich schopnosti k sebaobsluhe a dôslednosti pri odkladaní zvrškov odevu. Zabezpečí pravidelné vetranie spálne, ktoré neohrozí zdravie detí. Od odpočívajúcich detí neodchádza, individuálne pristupuje k deťom, ktoré nepociťujú potrebu spánku, Počas odpočinku detí si učiteľka doplňuje triedne písomnosti, pripravuje si pomôcky, príp. študuje odbornú literatúru. pravidelne sleduje dýchanie detí. Dbá na týždenné vymieňanie pyžama detí.
Odpočinok dieťaťa trvá najmenej pol hodiny – povinné a potom podľa potreby detí.
Každé dieťa má svoje ležadlo, vankúš, prikrývku.
Na základe informovaných súhlasov rodičov materská škola ponúka deťom možnosť zapojiť sa do krúžkov, ako napr. anglický jazyk a tanečný krúžok. Realizácia týchto aktivít je v odpoludňajších hodinách od 13.00 – 13.45 hod. Lektori jednotlivých krúžkov si preberajú deti na základe informovaného súhlasu, ktoré im písomnou formou dá rodič dieťaťa. V plnej miere zodpovedajú za zdravie a bezpečnosť detí.
Rodičia majú možnosť konzultovať s pedagogickými zamestnancami denne v čase od 12.30 hod. do 13.30 hod. alebo podľa dohody. Konzultácie sú spravidla ústne, pokiaľ však rodič, prípadne pedagogický zamestnanec prejaví záujem, vyhotovia sa v písomnej forme. V písomnej forme sa vyhotovujú aj vtedy, ak pedagogický zamestnanec opakovane rieš rovnaký problém, na ktorý bol rodič v predchádzajúcom čase upozornený.
Pedagogickí zamestnanci okrem konzultácií môžu rodičom odporučiť pedagogickú literatúru, školenia a iné vhodné informácie z oblasti pedagogického pôsobenia na deti.
BEZPEČNOSŤ A OCHRANA ZDRAVIA DETÍ A OCHRANA PRED SOCIÁLNOPATOLOGICKÝMI JAVMI ,
Podľa §8 ods.1 vyhlášky o materských školách za vytvorenie bezpečných a hygienických podmienok na predprimárne vzdelávanie zodpovedá riaditeľ. Za bezpečnosť a ochranu zdravia dieťaťa podľa §8 ods.2 zodpovedajú pedagogickí zamestnanci materskej školy od prevzatia dieťaťa až po jeho odovzdanie zákonnému zástupcovi alebo ním splnomocnenej osobe. Za bezpečnosť detí počas krúžkovej činnosti zodpovedá učiteľ. Ak krúžkovú činnosť vykonáva so súhlasom zákonných zástupcov lektor, za bezpečnosť detí zodpovedá lektor.
Za dodržiavanie hygienických a bezpečnostných predpisov v priestoroch MŠ a ochranu detí zodpovedajú aj prevádzkoví zamestnanci a to v rozsahu im určenej pracovnej náplne. Kontrolu bezpečnosti na pracovisku, zistenie nedostatkov, používanie ochranných pracovných pomôcok vykonáva raz za mesiac zástupca zamestnancov pre bezpečnosť a zdravie pri práci.
V triede s celodennou výchovou a vzdelávaním zabezpečujú predprimárne vzdelávanie striedavo na zmeny dvaja učitelia.
Na vychádzke nemôže mať pedagogický zamestnanec viac ako 20 detí od štyroch do piatich rokov alebo 22 detí starších ako päť rokov. Pri vyššom počte detí alebo pri činnostiach, ktoré si vyžadujú zvýšený dozor, riaditeľ zabezpečí ďalšieho zamestnanca školy, ktorý pod vedením učiteľa dbá na bezpečnosť detí.
Pravidlá dodržiavania bezpečnosti a zdravia pri preprave dopravnými prostriedkami, organizovaní výletov a školských akcií.
· na plavecký výcvik je najviac osem detí na jedného pedagogického zamestnanca
· v škole v prírode je počet detí podľa vyhlášky o škole v prírode
· na výletoch a exkurziách je potrebný dozor dvoch pedagogických zamestnancov a jednej poverenej plnoletej osoby s počtom detí podľa § 28 ods.10 školského zákona
MŠ môže organizovať pobyty detí v škole v prírode, výlety, exkurzie a ďalšie aktivity len s informovaným súhlasom zákonného zástupcu a po dohode so zriaďovateľom.
Výlet alebo exkurzia sa organizuje na základe plánu práce školy najviac na jeden deň s prihliadnutím na bezpečnostné, hygienické a fyziologické potreby detí a so zabezpečením teplého obeda pre deti. Pred uskutočnením exkurzie alebo výletu pedagogický zamestnanec poverený riaditeľom zabezpečí prípravu a priebeh výletu alebo exkurzie vrátane poučenia zúčastnených osôb a detí o bezpečnosti a ochrane zdravia. O tom vyhotoví písomný záznam, ktorí potvrdia svojím podpisom všetky zúčastnené osoby. Na výlet a exkurziu s deťmi predškolského veku možno použiť aj verejnú dopravu, uskutoční sa len na základe informovaného súhlasu zákonného zástupcu.
Učiteľka je zodpovedná za vytvorenie pokojnej a tvorivej atmosféry v materskej škole, ochranu psychického zdravia dieťaťa, nepoužíva voči nemu telesné tresty ani neprimerané inhibičné /tlmiace/ metódy výchovy.
Ak dieťa utrpí úraz, ktorý nie je potrebné ošetriť lekárom, ošetrí ho učiteľka obvyklým spôsobom. Úraz a spôsob ošetrenia zaeviduje v zošite školských úrazov. Tento záznam dá na podpis rodičom. Ak dieťa utrpí úraz, ktorý si vyžaduje lekárske ošetrenie, službukonajúca učiteľka sa ihneď skontaktuje s rodičom dieťaťa, s ktorým sa dohodne na ďalšom postupe. Ak je rodič nezastihnuteľný, odvedie dieťa na lekárske ošetrenie zdravotníckym vozidlom, príp. taxislužbou. Po návrate z ošetrenia zaznamená úraz v zošite úrazov a znovu sa pokúsi o telefonický kontakt s rodičom. Zabezpečí odovzdanie lekárskeho záznamu o ošetrení úrazu rodičom dieťaťa.
Pedikulóza sa vyskytuje u všetkých vekových skupín, najmä u detí. Pôvodca pedikulózy je voš detská , ktorá parazituje na človeku. Š íri sa hlavne pri priamom styku, ale aj prostredníctvom predmetov /hrebeňov, kief, čiapok, šálov osobnej posteľnej bielizne/. Na diagnostiku slúži dôkladná prehliadka vlasov, pri ktorej hľadáme hnidy a vši, hlavne za ušnicami a v zátylku.
Hlásenie ochorenia: rodič, ktorý zistí zavšivavenie dieťaťa, ohlási túto skutočnosť učiteľovi a riaditeľovi školy. Hromadný výskyt hlási riaditeľ na odbor epidemiológie RÚVZ. Všeobecným predpokladom boja proti zavšiveniu je osobná čistota a častá výmena osobnej a posteľnej bielizne.
Ochrana pred sosiálnopatologickými javmi
V zmysle Dohovoru o právach dieťaťa sú učitelia povinní zabezpečovať aktívnu ochranu detí pred sociálnopatologickými javmi, monitorovať zmeny v správaní detí a v prípade dôvodného podozrenia z fyzického alebo psychického týrania či ohrozovania mravného vývinu dieťaťa bezodkladne riešiť problém v spolupráci s vedením školy, prípadne s pedagogicko-psychologickou poradňou, so zariadením výchovného poradenstva a prevencie, kontaktovať príslušný odbor sociálnych vecí, pediatra a príslušné oddelenie policajného zboru.
Vchod od budovy, kde sa nachádza MŠ je samostatný. Budova je opatrená signalizačným zariadením, ktoré sa pri odchode zapojí. Vchod do materskej školy je opatrený zvončekom a pretože sa uzamkýna, dieťa si rodič alebo ním poverená osoba vyzdvihne po použití zvončeka . Kľúče od vchodu a od dverí MŠ majú všetci pedagogickí zamestnanci MŠ a nepedagogickí zamestnanci ZŠ.
V priebehu prevádzky MŠ za uzamykanie vchodu zodpovedá školník a pedagogickí zamestnanci. V priestoroch školy je bez sprievodu zamestnanca školy zakázaný akýkoľvek pobyt cudzej osoby.
Pri odchode z triedy je povinný každý zamestnanec skontrolovať uzatvorenie okien a dverí, vypnúť svetlá, odpojiť elektrické zariadenia. Po ukončení prevádzky MŠ je učiteľka povinná odložiť didaktickú techniku na uzamykateľné a vopred dohodnuté miesto. Jednotliví pracovníci zodpovedajú za inventár MŠ, chránia ho pred poškodením a odcudzením.
Ďalšie práva a povinnosti súvisiace s ochranou majetku si pracovníci plnia v zmysle náplne práce. Osobné veci si zamestnanci MŠ odkladajú na určené uzamykateľné miesto. Po skončení prevádzky MŠ všetky priestory skontroluje a uzamkne zamestnanec, ktorý má posledný službu a prevádzkový zamestnanec, ktorý prichádza po ukončení prevádzky.